J. Walter Thompson

pienoiskuva|Toimistoa itseään mainostava ilmoitus vuodelta 1903.
J. Walter Thompson (JWT) oli yhdysvaltalainen mainostoimistoketju, joka kuului WPP-markkinointiviestintäkonserniin. Suomessa ketjua edusti viimeksi mainostoimisto Mirum. Aiemmin nimellä toimi Activeark JWT Oy, jonka juuret juontavat myös Huhtamäki-yhtymän aiemmin omistamaan Tehomainokseen.Kortekallio, Anneli: Tehomainos – J. Walter Thompson Oy 1962–1990 . Elinkeinoelämän keskusarkisto 21.2.2012. Viitattu 26.6.2016.JWT on ostanut enemmistön Activearkista – JWT Helsinki ja Activeark yhteen, Markkinointi & Mainonta 9.7.2012. Viitattu 26.6.2016. J. Walter Thompson poistui nimenä käytöstä koko maailmassa syksyllä 2023, kun omistaja WPP sulautti sen yhdessä Young & Rubicamin ja Wundermanin kanssa ketjuun nimeltä VML, josta tuli näin maailman suurin markkinointipalveluyritys noin 30 000 työntekijällään.

Historiaa
J. Walter Thompson sai alkunsa monien muiden mainostoimistoketjujen tavoin 1800-luvun loppupuolen New Yorkissa. Vuonna 1864 perustettiin yritys nimeltä Carlton and Smith, jonka liikeideana oli aluksi välittää ilmoitustilaa mainostajille uskonnollisista lehdistä. Vuonna 1868 yrityksen työntekijäksi tullut James Walter Thompson osti yrityksen vuonna 1877 ja muutti sen omalle nimelleen. Pian J. Walter Thompson oli laajentunut uskonnollisista lehdistä välittämään ilmoitustilaa yhä useammista ja suuremmista lehdistä. Thompson myös raivasi tilaa lehtien rahoittamiselle mainonnan avulla, kun lehtikustantajat olivat siihen saakka rahoittaneet toimintaansa vain lehtitilausten ja irtonumeromyynnin tuloilla.Kotok, Steven: J. Walter Thompson , St. James Encyclopedia of Popular Culture, The Gale Group 2000. Vaatii HighBeam-tilauksen. Thopson perusti nimeään kantavia toimistoja New Yorkin lisäksi Chicagoon, Bostonin, Cincinnatiin ja ensimmäisenä amerikkalaistoimistona maan ulkopuolelle, Lontooseen. 

Vuonna 1908 palvelukseen tullut Yalen yliopiston kasvatti Stanley Resor – ensimmäinen akateemisesti koulutettu mainostoimistojohtaja Yhdysvalloissa – alkoi kehittää yritystä mainostilan myynnistä kohti mainonnan suunnittelua. Hän palkkasi ensimmäisen copywriterin, Helen Lansdownen, josta tuli pian rouva Resor. Resorit ostivat pian yrityksen kokonaan itselleen, mutta säilyttivät edellisen omistajan nimen J. Walter Thompson.

Kun lehtimainonta oli siihen asti korostanut tuotemerkin mieleenjäämistä iskevien kuvien ja yksinkertaisten iskulauseiden avulla, J. Walter Thompson -mainostoimisto alkoi korostaa mainostekstin merkitystä ja myyvyyttä. Ilmoitusten piti tarjota lukijalle syy kokeilla tuotetta (). Otsikossa esitettiin vahva väite, jota sen ohessa oleva kuva vahvisti. Leipäteksti kävi lyhyesti läpi kaikki tuotteen edut ja päättyi vahvaan tarjoukseen. Koska valtaosan kulutustavaroista ostivat naiset, J. Walter Thompson osasi Helen Landsdowne Resorin ja muiden naispuolisten suunnittelijoiden avulla puhutella heitä usein miesvaltaisia mainostoimistoja paremmin. Toimiston asiakkaita olivat tuolloin muun muassa Lux-saippua, Maxwell House -kahvi ja Crisco-leivontarasva. J. Walter Thompson oli myös ensimmäisiä, jotka käyttivät seksiä ja naisellisen viehätysvoiman lisäämistä tuotteiden myyntiargumentteina. Rohkea mainonta aiheutti tosin lehtien tilauksien peruutuksia.

J. Walter Thompson oli myös ensimmäisiä markkinatutkimukseen panostavia mainostoimistoja. Vuonna 1912 Stanley Resor teetti laajan selvityksen tukku- ja vähittäiskauppojen sijainnista suhteessa Yhdysvaltojen väestön asuinpaikkoihin. Vuonna 1920 yritykseen palkattiin käyttäytymistutkija John Broadus Watson, ja hänen myötään mainonta alkoi kehittyä järkiargumenteista yhä enemmän kohti tunteisiin vetoamista.

J. Walter Thompsonista tuli liikevaihdoltaan Yhdysvaltojen suurin mainostoimisto vuonna 1922, ja osoitettuaan pätevyytensä suunnitella mainontaa myös uusiin medioihin, 1930-luvulla radioon ja 1950-luvulta alkaen televisioon, se säilytti ykkös asemansa viisi vuosikymmentä vuoteen 1972 asti.

1950-luvulla J. Walter Thompson alkoi yhtenä ensimmäisistä mainostoimistoketjuista levittäytyä ympäri maailmaa. 1970-luvulta alkaen toimiston kilpailukyky alkoi heiketä uusien, sitä pienempien ja luovuutta korostavien kilpailijoiden myötä.
Vuonna 1987 JWT-ketjun osti brittiläinen WPP, yksi maailman suurimmista markkinointiviestintäalan yhtiöryhmistä johon kuuluvat myös Grey-, Ogilvy & Mather- ja Young & Rubicam -mainostoimistoketjut. JWT-ketjuun kuuluu nykyisin parisataa toimistoa yli 90 maassa, ja ketju työllistää noin 10 000 ihmistä.J. Walter Thompson, WPP. Viitattu 26.6.2016.

Vuonna 2015 JWT:n toimitusjohtajaksi ja hallituksen puheenjohtajaksi nimitetty Gustavo Martinez joutui eroamaan seuraavana vuonna seksistisen ja rasistisen käytöksensä vuoksi.Ad agency CEO steps down after allegedly threatening to rape a female employee and making a string of racist comments, The Daily Mail  17.3.2016. Viitattu 26.6.2016.

Tunnettuja työntekijöitä
JWT-ketjun mainostoimistoissa ovat uransa varrella työskennelleet muun muassa kirjailijat 
Martin AmisMoss, Stephen: Martin Amis: 'I don't want to tread carefully', The Guardian 1.2.2010, Viitattu 26.6.2016., Walter LordKeene, Anne T.: Lord, Walter, American National Biography Online, heinäkuu 2008 . Viitattu 26.6.2016.,
Gabriel García MárquezGabriel Garcia Marquez, Cvc.cervantes.es. Viitattu 26.6.2016., James PattersonJames Patterson Inc, The New York Times 20.1.2010. Viitattu 26.6.2016.
ja Fay WeldonJWT calls on old boys to 'get creative' on its old office's reception, Campaign 19.4.2002. Viitattu 26.6.2016. sekä elokuvaohjaaja Adrian LyneAdrian Lyne biography, tribute.ca. Viitattu 26.6.2016. ja näyttelijä Julie Christie.

Kuuluisia JWT:n kampanjoita
Lähteet: “A Skin You Love to Touch”, History Matters -sivusto. American Social History Productions. Viitattu 26.6.2016.Jeffrey, Bob: JWT 150 years: Lessons from the Commodore, Campaign 4.9.2014. Viitattu 26.6.2016.
1911: ”A skin you love to touch”, Woodbury-saippua
1920-luku: julkisuuden henkilöt ensi kertaa suosittelijoina mainonnassa, Pond’s-ihovoide
1945: ”There’s a Ford in your future”, Ford Motor Company
1964: Kellogg’s-riisimurojen jinglen tekijöinä Mick Jagger ja Keith Richards
1982: ”I don’t want to grow up”, Toys ”R” Us
2008: The Times of India -lehden kampanjalle Cannesin Grand Prix
2012: Nestlén Kit Kat -suklaapatukka toistaa mainoselokuvassa Felix Baumgartnerin ennätyshypyn

Lähteet

Luokka:Mainostoimistot
Luokka:Yhdysvaltain taloushistoria